32. ΝΟΜΟΘΕΤ. ΔΙΑΤΑΓΜΑ υπ’ αριθ. 1261 της 16/25 Απρ. 1942 Περί ερμηνείας της παρ. 4 του άρθρ. 32 του από 28/7/1931 Δ/τος περί κώδικος των νόμων περί τελών χαρτοσήμου και του άρθρ. 11 του υπ’ αριθ. 2435/1940 Α. Νόμου και κυρώσεως αποφάσεών τινων του Υπουργού των Οικονομικών. ΄Αρθρ.1.-(Ερμηνεύεται η παρ. 4 άρθρ. 32 Π.Δ. 28/28 Ιουλ. 1931, ανωτ. αρ. 10). Άρθρ.2.-1.Κυρούται η υπ’ αριθ. Ε. 2728 της 21 Μαρτ. 1942 διαταγή του Υπουργού των Οικονομικών περί εισπράξεως δια γραμματίου παραλαβής του Δημοσίου ή διπλοτύπου εισπράξεως των τελών χαρτοσήμου, εν περιπτώσει ελλείψεως φύλλου σφραγιστού χάρτου ή κινητού επισήματος, της ελλείψεως αυτών τεκμαιρομένης εκ της υπό του Ταμείου εκδόσεως γραμματίου παραλαβής ή διπλοτύπου εισπράξεως. 2.Ομοίως κυρούται η υπ’ αριθ. Ε. 2729 της 23 Μαρτ. 1942 διαταγή του Υπουργείου περί χαρτοσημάνσεως διαφόρων εγγράφων υποβαλλομένων προς Δικαστικάς Αρχάς. Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. 